**Muudatus nr 1**

18.04.2024 sõlmitud

üürilepingu nr KPJ-4/2024-10 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Tartu Ringkonnakohus**, registrikood 74001972,asukoht Kalevi tn 1, Tartu 51010 (edaspidi nimetatud **üürnik**), mida esindab kohtute seaduse alusel kohtudirektor Tiina Ereb,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 18.04.2024 sõlmitud üürileping nr KPJ-4/2024-10 (edaspidi nimetatud **leping**), mille kohaselt on üürnikul õigus kasutada **Tartus Veski tn 32 ja Liivi tn 7** asuvat üüripinda;
2. pooled on kokku leppinud muuta üüripinna valduse üleandmise tähtpäeva ja tasu arvestamise alguse kuupäeva, kuna üürnik hakkas üüripinda kasutama 15.03.2024. Eelpool toodust tulenevalt muudetakse lepingu eritingimuste punkti 5, 8.1 ja 11.1 ning üüri- ja kõrvalteenuste tasusid alates 15.03.2024;
3. muutunud on üürileandja poolne kontaktisik, mistõttu muudetakse lepingus fikseeritud kontaktandmeid,

lepivad kokku alljärgnevas (edaspidi nimetatud **kokkulepe)**:

1. Muuta **lepingu eritingimuste punkti 5** ning lugeda see alates 15.03.2024 õigeks alljärgnevas sõnastuses:

„**5.** Üüripinna valduse üleandmise tähtpäev on **15.03.2024**.“.

1. Muuta **lepingu eritingimuste punkti nr 8 alapunkti 8.1** ning lugeda see alates 15.03.2024 õigeks alljärgnevas sõnastuses:

„**8.1.** Tasu arvestamine algab **15.03.2024**.“.

1. Muuta **lepingu eritingimuste punkti 11 alapunkti 11.1** ja sõnastada see järgnevalt:

„**11.1.** Pooled on kokku leppinud, et 31.03.2024 seisuga loetakse lõppenuks poolte vahel 24.05.2011 sõlmitud üürileping nr 3/1-11 ning kinnitavad, et pooltel puuduvad üürilepingust tulenevalt teise poole vastu mistahes pretensioonid ja nõuded ning nad ei esita selles osas pretensioone ega nõudeid ka tulevikus.“.

1. Muuta lepingus üürileandja poolseid kontaktisiku andmeid järgmiselt:

Kontaktisik: lõuna piirkonna kinnisvarahaldur Sirli Tartes

Kontaktisiku telefon: 5362 5752

Kontaktisiku e-post: sirli.tartes@rkas.ee

1. Muuta lepingu **lisa nr 3 „Üür ja kõrvalteenuste tasu“** ja asendada see alates 15.03.2024 kokkuleppe lisaga nr 1.
2. Jätta ülejäänud lepingu tingimused muutmata.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe jõustub viimase digiallkirja andmise kuupäevast.
5. Kokkulepe allkirjastatakse digitaalselt.

**Kokkuleppele lisatud lepingu lisa:**

**1. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Tiina Ereb

haldusteenuste direktor kohtudirektor

Riigi Kinnisvara AS Tartu Ringkonnakohus